钦定古今图书集成/明伦汇编/官常典/第662卷 > 《重教职疏》明·沈鲤
## 钦定古今图书集成/明伦汇编/官常典/第662卷 > 《重教职疏》明·沈鲤

“窃惟教职之亲士，与有司之亲民一也。今天下有牧
民之官，而无教士之官，盖所谓教授、学正等职者，徒
取备员，实于子弟，无分毫授受之益。虽亦三年大比，
每岁贡士未尝乏人，而求其成德达材，以著作人之
效者，则杳乎其未之闻也。”夫人材风俗出自学校，为
治忽理乱所系，可任其废坏不修至此乎？臣等专司
“风化，责有攸归。窃欲稍为振拔，使知自奋，无所容其
督责之法，惟慎其选除，优其迁转，以示鼓舞作兴之
意。使由科目出身者不薄此而不为贡途出身者不
画地以自限。庶几师道立而学政之修举有日矣。请
自万历十七年为始，新科进士有愿就教职者，免其
自行陈乞，止具呈办事衙门移文吏”部代与题准。即
与除府学教授教授三年查果称职。原系二甲者陞
各部主事。系三甲陞推官知县。俟其历俸三年将前
教授旧俸准折有司年半。与初选推官知县历俸四
年半者一体推迁行取。其三甲进士有愿久任教职
以终作人之效者许于就迁之日具呈案候。待其六
年径陞各部主事。三“年者陞国子监博士等官。”如有
雅意作人，如塾师之于子弟，日课月程，多所造就，及
能赞助有司，修明教化，有移风易俗之效者，遇该内
转与相应部分，遇该行取则通论功绩，所以优进士
教职者，似应如此。夫其守选未及者，得免于优滞之
苦，而政体未谙者，可习见有司之事，或遇该乡试之
年，则“聘取同考，不患乏人。斯其所以优之者，又不在
选转之间而已矣。会试副榜举人及下第乞恩就教
者，本为贫而仕者居多。乃当临选之期，犹持两端不
决者何也盖年长而愿就教职者，本利于推陞之速；
年青而有志进取者，又惟恐推陞之速。此其情之不
同，有若是相反者，不可不从其两便也。请自今以后，
凡举人就教者，俱经会试一次，方与推陞。有司如就
教之后，会试不第而仍愿久任教职，以终作人之效
者，许具呈案，候准其再一会试，方与推陞。惟巳经三
次者不准，其馀仍照常推用。若有造就人材，修明教
化，如前项所称功绩者，三年以上陞司务博士、知州，
九年考满起送到部者，升”各部主事、大理寺评事、府
同知，所以优举人教职也。似应如此。夫举人进士就教者多，则教授、学正可悉得科目出身者而用之。县
学教谕虽不尽然，亦宜选训导之有贤声者以充其
任。盖掌教得人，则一方学政有为之纲维者，故尤宜
任选矣。贡士教职视科目出身者常多数倍，乃近年
以来，则一“任分教，再任掌教，概从劣转。彼既无可欲
之势以诱其前，而又有患失之心以随其后，未有不
甘心自弃者。故学政之坏，由贡途居多，而鼓舞作兴
亦宜于此辈加意也。合无贡士教官，查有称职者，除
春秋两季照常序转学职外，其双月大选，遇该推陞
之时，亦查其年力精壮，考语特优者，与一体推”陞。有
司九年考满，起送到部，而著有前项功绩者，升知州
助教。其各该抚按荐举教职者，亦特许宽其人数。仍
于荐本中以其资格分为三段，示不相掩。如云“某以
上系进士出身，某以上系举人出身，某以上系贡士
出身”，斯不得偏右科目，致枉公论，以沮贡行之气。所
以优贡士教职者，似应如此。夫待之优，则人知自奋，
而师道可立，教政不患其不修矣。至于有司改教，近
年事例犹有可议者。盖凡抚按官论劾有司，而欲存
一线之路者，必曰“操守犹未大坏，学问尚可为师。”夫
曰守未大坏，非果不坏，特其履任之浅也；曰“学可为
师”，非真有学，特借此以为之名也。审如是，则教士以
贪而已矣。何重民而轻士如此也。合无自今以后，论
才力则姑准改教，犯操守则降调闲散，不许概与教
职，以溷学宫，亦补偏拯弊一事也。伏乞敕下吏部，覆
议上请，俯赐施行，臣等幸甚。

《广文到官舍》，系马堂阶下。醉即骑马归，颇遭官长骂。
“才名三十年，坐客寒无毡。赖有苏司业，时时与酒钱。”